बता दें कि घटना गोमतीनगर के विराम खंड की है। पत्रकार मनोज दुबे का घर इस कॉलोनी में है। पीड़ित पत्रकार मनोज दुबे ‘चौपाल चर्चा’ के संपादक हैं। उनका पूरा परिवार एक-दो दिन पहले किसी काम से बलिया गया हुआ था, जिसकी वजह से घर में ताला लगा हुआ था। लेकिन मंगलवार शाम जब वे वापस घर आए तो उन्हें घर के ताला टूटा हुआ मिला। घर के अंदर जाकर देखा तो कमरे का सारा सामान बिखरा पड़ा था। कमरे में रखा टीवी, फ्रिज, गैस-सिलेंडर जैसे कई सारा जरूरी-कीमती सामान व ज्वैलरी गायब थे। घर में रखा करीब 15 हजार रुपए का कैश भी नहीं मिला, लिहाजा पीड़ित पत्रकार ने घटना की सूचना थाना गोमती नगर को दी, लेकिन घंटो बीत जाने के बाद भी पत्रकार के घर कोई नहीं पहुंचा।